Сімон Балівар — найбольш уплывовы і вядомы з лідараў барацьбы за незалежнасць іспанскіх калоній у Амерыцы. Вызваліў ад іспанскага панавання Венесуэлу, Калумбію, Панаму і Эквадор. У 1819—1830 гг. быў прэзідэнтам Вялікай Калумбіі, створанай на тэрыторыі гэтых краін. У 1824-м вызваліў Перу і стаў на чале ўтворанай на тэрыторыі Верхняга Перу Рэспублікі Балівія, названай у яго гонар.